બપોરે 1 વાગ્યાની આસપાસ ડભોઈના શીરોલા ગામના બસસ્ટેન્ડથી સેગવા તરફ જવાના રસ્તા પર પિકઅપ વાન અને સામેની તરફથી પુરપાટ આવતી ટ્રક ધડાકાભેર અથડાયાં હતાં. અકસ્માતને પગલે પિકઅપ વાનના કેબિનમાં બેસેલા ત્રણ મજૂરો મુકેશભાઈ તડવી (ઉં.વ.45), દિનેશભાઇ (ઉં.વ.42) અને રાજુભાઈ (ઉં.વ.35) નું ઘટનાસ્થળે મોત નીપજ્યું હતું. જ્યારે પિકઅપ વાનના ડ્રાઇવર મકસૂદલી રાઠોડ તેમજ વેપારીના પુત્ર આદિલને ગંભીર ઈજાઓ પહોંચતાં શિનોર ચોકડી પાસેના ખાનગી હોસ્પિટલમાં દાખલ કરાયા હતા ડભોઇ શિનોર હાઇવે પર છેલ્લાં 10 વર્ષમાં 50 જેટલાં મોત થયાં છે અને વિવિધ રીતે થયેલા અકસ્માતોમાં 200થી પણ વધારે લોકોને ઈજાઓ પહોંચી છે. આ ઉપરાંત શિરોલા ગામ પાસેથી પસાર થતા રસ્તા પર ચૂડેલનો વાસ હોવાને કારણે સ્થાનિક લોકો રસ્તાની આસપાસના ઝાડ પર સાડીઓ બાંધવાની માન્યતા ધરાવે છે. પોલીસે તપાસ હાથ ધરી છે..